
ES kohēzijas politikas programmas 2021.- 2027. gadam ESF+ līdzfinansētā
projekta Nr. 4.3.6.1/1/24/I/001 “Profesionālās kvalifikācijas pilnveide bērnu tiesību aizsardzības jautājumos un bērnu likumisko pārstāvju atbildības stiprināšana”
(SAM 4.3.6.1.) progress


Bērnu aizsardzības centra (turpmāk – centrs) Kompetenču pilnveides nodaļa (turpmāk – KPN) pārskata periodā no 2025. gada oktobra līdz 2026. gada aprīlim turpina īstenot Eiropas Sociālā fonda Plus projektu Nr. 4.3.6.1/1/24/I/001 “Profesionālās kvalifikācijas pilnveide bērnu tiesību aizsardzības jautājumos un bērnu likumisko pārstāvju atbildības stiprināšana” (turpmāk – projekts). 

Projekta apakšdarbībā 1.1.2. “Bērna atbalsta speciālistu profesionālās kompetences pilnveides programmas un tās mācību metodikas izstrāde un aprobācija izmēģinājumprojektā” pakalpojuma nodrošina SIA “Projektu un kvalitātes vadība” (līgums Nr.  4.2-4/84 noslēgts 2024. gada 19. jūlijā). Pārskata periodā aprobācijas procesa ietvaros tika organizētas mācības 10 bērna atbalsta speciālistiem. Pēc mācību noslēguma tika izvērtēta gan mācību programma, gan izmantotās mācību metodes, identificējot to stiprās puses un pilnveidojamos aspektus. Pamatojoties uz izvērtējuma rezultātiem, veikta mācību programmas pilnveide, lai uzlabotu tās saturu un metodisko pieeju. Atbilstoši 2023. gada 5. decembra Ministru kabineta noteikumiem Nr. 7241 mācību programma un mācību metodika 2026. gada 23. aprīlī ir nosūtīta saskaņošanai ar Bērnu lietu sadarbības padomes attiecīgo apakšgrupu līdz 2026. gada 11. maijam.

1https://likumi.lv/ta/id/347991-eiropas-savienibas-kohezijas-politikas-programmas-2021-2027-gadam-4-3-6-specifiska-atbalsta-merka-veicinat-nabadzibas 

Projekta apakšdarbībā 1.1.3. “Speciālistu mācības, tai skaitā E-mācības”:
· 2025. gada ceturtajā ceturksnī  un 2026. gada pirmajā ceturksnī mācības nodrošinātas kopā ar sadarbības partneri Valsts administrācijas skolu (turpmāk – VAS) saskaņā ar mācību grafiku par periodu līdz 2026. gada jūnijam, kas publicēts arī centra tīmekļvietnē;
· pārskata periodā apstiprināta VAS 2025. gada trešā un ceturtā ceturkšņa atskaite, kā arī 2026. gada aprīlī saņemta atskaite par šī gada pirmajā ceturksnī organizētajām mācībām;
· VAS dinamiskās iepirkumu sistēmas ietvaros izsludināts jauns iepirkums pasniedzēju pakalpojuma piesaistei VAS organizēto projekta mācību īstenošanai arī turpmākajā periodā; 
· 2026. gada februārī Centrālā finanšu un līgumu aģentūra ir apstiprinājusi mācību dalībnieku pārskatu Nr. 2 (2025. gadā mācībās piedalījušies 1716 dalībnieki), kopumā sasniegtais projekta uzraudzības rādītājs ir 1881 mācību dalībnieks;
· 2026. gadā sadarbībā ar VAS turpinās projekta uzraudzības rādītāja sasniegšana. 

Projekta apakšdarbība 1.2.1. “Bāriņtiesas amatpersonu sertifikācijas sistēmas ieviešana” ir cieši saistīta ar plānotajiem grozījumiem Bāriņtiesu likumā, kas paredz pāreju no šobrīd iekļautās sertifikācijas sistēmas uz vienotu bāriņtiesu amatpersonu darba izpildes novērtēšanas sistēmu. 
[bookmark: OLE_LINK80][bookmark: OLE_LINK81]Tāpēc apakšdarbība papildināta ar bāriņtiesu amatpersonu darba izpildes novērtēšanas satura un kārtības izstrādi. Pārskata periodā turpinājās darbs plānoto nodevumu izstrādei un saskaņošanai. Tika apstiprināti pirmie divi līgumā paredzētie nodevumi “Ievada ziņojums” un “Novērtēšanas instrumenta izstrāde”, savukārt, ņemot vērā nepieciešamību nodrošināt kvalitatīvu turpmākā nodevuma izstrādi, tika veikti grozījumi līgumā, pagarinot tā izpildes termiņu. Pārskata perioda noslēgumā tika iesniegts trešais nodevums "Novērtēšanas instrumenta aprobācija", kas šobrīd atrodas saskaņošanas un izvērtēšanas procesā. 

[bookmark: _Hlk217959277]Projekta apakšdarbības 1.2.3. “Supervīzijas bāriņtiesu amatpersonām” ietvaros KPN nodrošina gan konsultatīvu atbalstu jautājumos, kas skar supervīziju organizēšanu bāriņtiesu amatpersonām un kompensāciju saņemšanu saskaņā ar apstiprināto vienas vienības izmaksu standarta likmes aprēķina un piemērošanas metodiku, gan pārskatu pārbaudi bāriņtiesu veikto izmaksu attiecināšanai un kompensāciju saņemšanai, gan kompensāciju maksājumus bāriņtiesām. 2025. gada 4. ceturksnī un 2026. gada 1. ceturksnī pārbaudīti pašvaldību iesniegtie pārskati izmaksu attiecināšanai un veikti kompensācijas maksājumi par īstenotajām supervīzijām. Supervīzijas kompensāciju kopumā 2025. gada 4. ceturksnī saņēma bāriņtiesu 12 amatpersonas (jaunas unikālās personas, kas pirmo reizi tika iekļautas pakalpojuma saņēmēju lokā), bet 2026. gada 1. ceturksnī – bāriņtiesu 19 amatpersonas (unikālās personas). Kopš projekta sākuma kompensācijas saņēmušas 19 bāriņtiesas, nodrošinot supervīzijas  bāriņtiesu 244 amatpersonām (unikālajām personām). Savukārt 30. oktobrī stājušies spēkā grozījumi MK noteikumos Nr. 724, kas paredz iespēju bāriņtiesām organizēt kopīgas supervīzijas ar sociālo dienestu darbiniekiem, kā arī iespēju saņemt kompensācijas par nodrošinātajām supervīzijām arī bāriņtiesu darbiniekiem, kuru faktiskā rīcība vai cita veida darba pienākumu veikšana skar vai var skart bērna tiesības un tiesiskās intereses  (iepriekš tikai amatpersonām). Pārskata periodā veiktas divas klātienes supervīzijas norises plānotās pārbaudes: 14. oktobrī Ogres novada bāriņtiesā, 17. decembrī Tukuma novada bāriņtiesā.

Projekta apakšdarbībā 1.2.4. “Pētījums par bāriņtiesas amatpersonu un bāriņtiesas darbinieku, kuru faktiskā rīcība vai cita veida darba pienākumu veikšana skar vai var skart bērna” 2026. gada 20. aprīlī izsludināts iepirkums Nr. BAC 2026/4.1-5/7 “Pētījums par bāriņtiesu amatpersonu un bāriņtiesu darbinieku darba apstākļiem”, lai pētītu bāriņtiesu darbinieku darba apstākļus visās Latvijas pašvaldībās un to ietekmi uz bāriņtiesu darbinieku psiholoģisko veselību, bāriņtiesas funkciju īstenošanas kvalitāti, lojalitāti bāriņtiesai un spēju visos jautājumos un procesos nodrošināt bērna tiesību un interešu aizsardzību.
 
Projekta apakšdarbībā 1.3. “Finansējuma saņēmēja darbības koncepcijas izstrāde un darbinieku profesionālās kompetences stiprināšana tā pārveidei par atbalstošu un koordinējošu iestādi bērnu aizsardzības jautājumos” līguma izpilde ar izpildītāju ir noslēgusies. Iepirkuma Nr. BAC 2024/4.1-5/11 "Finansējuma saņēmēja darbības koncepcijas izstrāde un darbinieku profesionālās kompetences stiprināšana tā pārveidei par atbalstošu un koordinējošu iestādi bērnu aizsardzības jautājumos" ietvaros izstrādāta Bērnu aizsardzības centra darbības koncepcija, 3 mācību programmas un iestādes darbiniekiem nodrošinātas mācības šajās programmās. Līguma ietvaros kā viena no trīs mācību programmām tika izstrādāta programma “Pamatkurss Bērnu aizsardzības centra darbā”, kuras mācību norise ir nofilmēta video formātā. Šis video ir nodots centra Administratīvajam departamentam, lai nodrošinātu pēctecību un video pieejamību arī turpmāk, īpaši jaunajiem darbiniekiem. Video ir ievietots centra intranetā, tādējādi palīdzot jaunajiem darbiniekiem apgūt mācību programmu “Pamatkurss Bērnu aizsardzības centra darbā”. Intranets ir privāts un drošs iekšējais tīkls, kas pieejams tikai iestādes darbiniekiem un ļauj ērti piekļūt dokumentiem un informācijai.

Projekta apakšdarbībā 1.5. “Metodisko materiālu izstrāde pašvaldībām bērnu tiesību aizsardzības īstenošanas pilnveidei” 2026. gada 1. ceturksnī uzsākta iepirkuma dokumentācijas (nolikums, tehniskā specifikācija) sagatavošana, lai izstrādātu visaptverošu, praktiski lietojamu un uz datiem balstītu metodisko materiālu, kas sekmētu efektīvu un ilgtspējīgu bērnu tiesību aizsardzības programmu izstrādi un īstenošanu katrā Latvijas pašvaldībā.

Projekta darbībā 2. “Speciālistu un sabiedrības izpratnes un informētības paaugstināšanas pasākumi bērnu tiesību aizsardzības jautājumos” kopīgi ar SAM 4.3.6.5. projektu Nr. 4.3.6.5/1/24/I/001 “Atbalsta pasākumi bērniem ar uzvedības vai atkarību problēmām un to ģimenēm” īstenotā iepirkuma Nr. BAC 2025/4.1-5/10 "Komunikācijas stratēģijas izstrāde" noslēgtajā līgumā Nr. 4.1-4/116 turpinās sadarbība ar SIA "Deep White". 
Pārskata periodā izveidota centra komunikācijas stratēģija 2026. – 2029. gadam, kā arī komunikācijas stratēģijas īstenošanas plāns 2026. gadam dažādiem izpratnes, prakses veidošanas un informēšanas pasākumiem.

[bookmark: _Hlk234331398]2025. gada 14. novembrī izsludināts iepirkums Nr. BAC 2025/4.1-5/13 “Komunikācijas stratēģijas īstenošana”. Saņemti un izvērtēti 10 pretendentu piedāvājumi un 2026. gada 17. februārī parakstīta vispārīgās vienošanās Nr. 4.1-4/11 “Par komunikācijas stratēģijas īstenošanu Bērnu aizsardzības centra vajadzībām” (turpmāk - vispārīgās vienošanās) starp centru un 5 piegādātājiem, kuri līdz projekta beigām piedalīsies iepirkumos komunikācijas stratēģijas plāna aktivitāšu īstenošanā: SIA “Baltic Communication Partners”, SIA “JUMP Studio”, SIA “Komunikācijas  aģentūra”, SIA “PR Kvadrāts”, SIA “BrandBox Digital”. 

Pārskata periodā organizēti vairāki iepirkumi vispārīgās vienošanās ietvaros:
· 2026. gada 3. martā ir parakstīts līgums Nr. 4.1-4/17 starp centru un SIA “JUMP Studio”, lai 2026. gada 26. martā organizētu konferenci bāriņtiesu darbiniekiem “Klausies, sadzirdi, rīkojies” ar mērķi pilnveidot darbinieku iemaņas, izpratni par komunikācijas daudzslāņainību un komunikācijas veida nozīmi darbā ar klientiem – bērniem un pieaugušajiem; 
· 2026. gada 10. aprīlī parakstīts līgums Nr. 4.1-4/28 starp centru un SIA “Komunikācijas  aģentūra”, lai organizētu tiešsaistes sarunas ar centra speciālistiem par dažādām ar bērnu tiesībām saistītām tēmām dažādu digitālo satura veidotāju sociālo mediju platformās;
· 2026. gada 14. aprīlī parakstīts līgums Nr. 4.1-4/29 starp centru un SIA “Komunikācijas aģentūra” komunikācijas kampaņas “Tavs darbs maina bērna nākotni” īstenošanai ar mērķi stiprināt speciālistu profesionālo pārliecību un piederības sajūtu bērnu aizsardzības sistēmai, uzsverot, ka viņu darbs ir būtisks ieguldījums Latvijas bērnu nākotnē un labbūtībā;
· 2026. gada 17. aprīlī parakstīts līgums Nr. 4.1-4/33 starp centru un SIA “Baltic Communication Partners” komunikācijas kampaņas “Bērnu tiesības Latvijā ir pieaugušo atbildība” īstenošanai ar mērķi stiprināt bērnu likumisko pārstāvju un audžuģimeņu izpratni, ka bērnu tiesības nav “papildu pienākums” vai “formāls likums”, bet gan katra pieaugušā cilvēciska un profesionāla atbildība;
· 2026. gada 15. aprīlī izsludināts iepirkums “Atvērto durvju diena”,  līguma slēgšanas tiesības piešķirtas SIA  “BrandBox Digital” pasākuma organizēšanai, veicinātu kopienu izpratni par bērnu tiesību aizsardzības sistēmā iesaistīto institūciju darbu;
· [bookmark: _GoBack]2026. gada 15. aprīlī izsludināts iepirkums “Vasaras skolas bāriņtiesu un sociālo dienestu darbiniekiem” ar mērķi organizēt izglītojošas skolas bāriņtiesu un pašvaldību sociālo dienestu sociālajiem darbiniekiem;
· 2026. gada 17. aprīlī izsludinātais iepirkums “Administratīvā pārkāpumu procesa vadlīniju piemērošanas darbnīcu  īstenošana” noslēdzies bez rezultātiem.

Projekta darbības 3. “Komunikācijas un vizuālās identitātes prasību nodrošināšanas pasākumi” ietvaros, ievērojot Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijas, tiek nodrošināta projekta komunikācija un vizuālā identitāte.  Tāpat centra un VAS tīmekļvietnēs publicēts aktuālais apakšdarbības 1.1.3. “Speciālistu mācības, tai skaitā E-mācības” mācību grafiks. 

Projekta darbībā 4. “Projekta vadība un tā īstenošanas nodrošināšana” turpinās projekta apakšdarbību plānošana, ieviešanas uzraudzība un vadība projekta mērķa sasniegšanai. Iepirkumi par pakalpojuma īstenošanu tiek veikti saskaņā ar normatīvajiem aktiem par publiskajiem iepirkumiem, īstenojot konkurenci nodrošinošu, pārredzamu, atklātu, nediskriminējošu konkursa procedūru, kā arī īstenojot inovatīvus iepirkumus, tādējādi izslēdzot komercdarbības atbalstu preču un pakalpojumu sniedzēju līmenī. Ja iepirkumi iekļauj sevī sociāli atbildīga iepirkuma pazīmes, tad tie tiek īstenoti kā sociāli atbildīgi iepirkumi. Iepirkumu dokumentācijā tiek paredzēts izslēgt pakalpojumus un pārtikas produktus, kuru izcelsme ir Krievija un Baltkrievija.

2025. gada februārī prezentēts ziņojums par projekta progresu atbildīgajai iestādei bērnu tiesību aizsardzības jomas pasākumiem – Labklājības ministrijai. Ziņojums par projekta īstenošanu un uzraudzību pieņemts bez iebildumiem.

2025. gada februārī  organizēta projekta uzraudzības komitejas sēde, kurā prezentēts ziņojums par projekta īstenošanas gaitu, mērķa un rezultātu sasniegšanas progresu, finanšu līdzekļu izlietojumu, identificētajiem riskiem, problēmām un priekšlikumiem to risināšanai. Ziņojums par projekta progresa novērtēšanu un uzraudzību ir pieņemts bez iebildumiem.

